CELEX: 62020CB0206
Language: ro
Date: 2021-06-22 00:00:00
Title: Cauza C-206/20: Ordonanța Curții (Camera a șasea) din 22 iunie 2021 [cerere de decizie preliminară formulată de High Court of Justice Queen's Bench Division (Administrative Court) – Regatul Unit] – Executarea unui mandat european de arestare emis împotriva lui VA (Trimitere preliminară – Articolul 99 din Regulamentul de procedură al Curții – Cooperare judiciară în materie penală – Mandat european de arestare – Decizia-cadru 2002/584/JAI – Articolul 8 alineatul 1 litera (c) – Mandat european de arestare emis de parchetul unui stat membru în scopul urmăririi penale pe baza unei măsuri privative de libertate emise de aceeași autoritate – Lipsa controlului jurisdicțional înainte de predarea persoanei căutate – Consecințe – Protecție jurisdicțională efectivă – Carta drepturilor fundamentale a Uniunii Europene – Articolul 47)

20.9.2021   
            
            
               RO
            
            
               Jurnalul Oficial al Uniunii Europene
            
            
               C 382/5
            
         
      Ordonanța Curții (Camera a șasea) din 22 iunie 2021 [cerere de decizie preliminară formulată de High Court of Justice Queen's Bench Division (Administrative Court) – Regatul Unit] – Executarea unui mandat european de arestare emis împotriva lui VA
      (Cauza C-206/20) (1)
      
      (Trimitere preliminară - Articolul 99 din Regulamentul de procedură al Curții - Cooperare judiciară în materie penală - Mandat european de arestare - Decizia-cadru 2002/584/JAI - Articolul 8 alineatul 1 litera (c) - Mandat european de arestare emis de parchetul unui stat membru în scopul urmăririi penale pe baza unei măsuri privative de libertate emise de aceeași autoritate - Lipsa controlului jurisdicțional înainte de predarea persoanei căutate - Consecințe - Protecție jurisdicțională efectivă - Carta drepturilor fundamentale a Uniunii Europene - Articolul 47)
      (2021/C 382/06)
      Limba de procedură: engleza
      
         Instanța de trimitere
      
      High Court of Justice Queen's Bench Division (Administrative Court)
      
         Părțile din procedura principală
      
      
         Apelant: VA
      
         Cu participarea: Procurorul din cadrul Parchetului Regional din Ruse, Bulgaria
      
         Dispozitivul
      
      Articolul 8 alineatul 1 litera (c) din Decizia-cadru 2002/584/JAI a Consiliului din 13 iunie 2002, privind mandatul european de arestare și procedurile de predare între statele membre, astfel cum a fost modificată prin Decizia-cadru 2009/299/JAI a Consiliului din 26 februarie 2009, interpretat în lumina articolului 47 din Carta drepturilor fundamentale a Uniunii Europene și a jurisprudenței Curții, trebuie interpretat în sensul că cerințele inerente protecției jurisdicționale efective de care trebuie să beneficieze o persoană care face obiectul unui mandat european de arestare în scopul urmăririi penale nu sunt îndeplinite atunci când atât mandatul european de arestare, cât și decizia judiciară pe care se grefează acesta sunt emise de un procuror, care poate fi calificat drept „autoritate judiciară emitentă”, în sensul articolului 6 alineatul (1) din această decizie-cadru, astfel cum a fost modificată prin Decizia-cadru 2009/299, fără ca mandatul european de arestare menționată sau decizia judiciară menționată să poată face obiectul unui control jurisdicțional în statul membru emitent înainte de predarea persoanei căutate de către statul membru de executare.
      
         (1)  JO C 262, 10.8.2020.